నిజంగా ఈ కథ అణచివేతకు, దోపిడీకి, అవమానాలకు వ్యతిరేకంగా ఒక యోధుడు చేసిన పోరాట విజయ పరంపర. ఆ యోధుడు బాలయ్య. కష్టపడి పని చేయడం, చెడు అలవాట్లను వదిలిoచుకోవడం, ఆధిపత్యాన్ని ధిక్కరించడం, ఉన్నతమైన ఆలోచనలు చేయడం, పిల్లల భవిష్యత్తు కోసం తపన పడటం, అనేవి అతని ఆయుధాలు, ఈ పోరాటం లో భార్య పిల్లలు కూడా తోడయ్యారు. కాని అవసాన దశలో ఆ దంపతులు నిస్సహాయులవడం దురదృష్టకరం.
కథలో తెలంగాణ సామజిక పరిస్థితులు, రజాకార్ల, దొరల దురాగతాలూ, మూఢ నమ్మకాలూ, ఆస్పృష్యత యొక్క వికృత రూపం, ఉమ్మడి కుటుంబాల అనురాగాలు, సాదక బాధకాలు, కింది స్థాయి రైల్వే ఉద్యోగ జీవితాలు చాలా బాగా వివరించారు. కాని కొన్ని చోట్ల ఉదా,, కి, చిన్న నర్సయ్య తండ్రి చనిపోయిన తర్వాత ఊరి జనాలకు అకస్మాత్తుగా దూరం అవడం, గార్డుల భార్యలు ఒకచోట ఇష్టపడతారు అని ఇంకో చోట ఇంట్లోకి రానియారు అని అంటరానివారిగా చూస్తారని ఉండడం, కల్లు తాగే అలవాటును ఏమాత్రం ఎక్కడ కూడా విమర్షించకపోవడం తర్కబద్ధం అనిపించలేదు.
కథనం లో ఎక్కడ కూడా అస్పృష్యులను హిందువులలో కలపకపోవడం దురదృష్టకరం, నా దృష్టిలో సమాజంలో అగ్ర లేదా ఉన్నత కులాలు, చిన్న లేదా తక్కువ కులాలు ఉన్నాయి కాని హిందువులు వేరుగా తక్కువ కులాలు వేరుగా లేవు. పుట్టిన ప్రతి వాడు మనుధర్మమో వేరే ఇంకో ధర్మమో పాటించవలసినదేనా, బాలయ్య లాగా స్వధర్మం పాటించలేడా, రామాయణ భాగవతాలను చదవొద్దన్న అజ్ఞానులను ఎదిరించలేడా?
రచయిత గారి ఆత్మకథ కూడా ఇందులో బాగా మిళితమైపోయింది, టికెట్ లేకుండా ప్రయాణించడం కూడా ఎంతో నిజాయితీ గా రాశారు, ఒక human excellence కి ఉదాహరణే బాలయ్య, ఆయన జీవితమే ఒక మూర్తిమత్వ వికాస పుస్తకం, ఆ పుస్తకాన్ని అందించిన సత్యనారాయణ సార్ గారికి ధన్యవాదాలు.
nijamgaa ee katha anachivetaku, dopideeki, avamaanaalaku vyatirekamgaa oka yodhudu chesina porata vijaya parampara. aa yodhudu balayya. kashtapadi pani cheyadam, chedu alavaatlanu vadiliochukovadam, aadhipatyaanni dhikkarinchadam, unnatamaina aalochanalu cheyadam, pillala bhavishyattu kosam tapana padatam, anevi athani aayudhaalu, ee poratam loo bharya pillalu kuudaa todayyaru. kaani avasana dasalo aa dampatulu nissahaayulavadam duradrushtakaram.
kathalo telamgaana saamajika paristhitulu, rajakarla, dorala duraagataaluu, moodha nammakaaluu, aasprushyata yokka vikruta roopam, ummadi kutumbala anuraagaalu, saadaka baadhakaalu, kindi sthaayi railve udyoga jeevitaalu chala baga vivarinchaaru. kaani konni chotla udaa,, ki, chinna narsayya tandri chanipoyina tarvaata oori janaalaku akasmaattugaa dooram avadam, gaardula bhaaryalu okachota ishtapadataaru ani inko chota intloki raniyaru ani antaraanivaarigaa chustarani undadam, kallu taage alavaatunu ematram ekkada kuudaa vimarshinchakapovadam tarkabaddham anipinchaledu.
kathanam loo ekkada kuudaa asprushyulanu hinduvulalo kalapakapovadam duradrushtakaram, naa drushtilo samaajamlo agra leda unnata kulaalu, chinna leda takkuva kulaalu unnaayi kaani hinduvulu vaerugaa takkuva kulaalu vaerugaa levu. puttina prati vaadu manudharmamo vere inko dharmamo paatinchavalasinadenaa, balayya laga swadharmam patinchaleda, ramayana bhaagavataalanu chadavoddanna agnaanulanu edirinchaleda?
rachayita gaari aatmakatha kuudaa indulo baga militamaipoyindi, ticket lekunda prayaaninchadam kuudaa entho nijaayitii gaa raasaaru, oka human excellence ki udaharane balayya, aayana jeevitame oka moortimatva vikasa pustakam, aa pustakaanni andinchina satyanarayana sar gaariki dhanyavaadaalu.